ఐరోపా
సాంప్రదాయకంగా ఏడు ఖండాలు అని చెప్పుకొనేవాటిలో ఐరోపా ఒకటి. యురేషియా భూఖండము యొక్క పశ్చిమాత్య ద్వీపకల్పము. ఐరోపాకు ఉత్తరాన ఆర్కిటిక్ మహాసముద్రము, పశ్చిమాన అట్లాంటిక్ మహాసముద్రము, దక్షిణాన మధ్యధరా సముద్రము, ఆగ్నేయాన కాకసస్ పర్వతాలు, నల్ల సముద్రం మరియు నల్లసముద్రాన్ని, మధ్యధరా సముద్రాన్ని కలుపుతున్న కాలువలు సరిహద్దులుగా ఉన్నాయి. తూర్పు దిశన ఐరోపా మరియు ఆసియా ఖండాలకు సరిహద్దులుగా ఉరల్ పర్వతాలు, ఉరల్ నది మరియు కాస్పియన్ సముద్రం ఉన్నాయి. విస్తీర్ణాన్ని బట్టి ఐరోపా, 10,180,000 చదరపు కిలోమీటర్లు (3,930,000 చ.మై) వైశాల్యముతో ప్రపంచములో రెండవ చిన్న ఖండము. ఇది 2% భూమి వైశాల్యము కలిగి ఉంది. ఐరోపా ఖండంలో దాదాపు 50 దాకా సర్వసత్తాక దేశాలు ఉన్నాయి. కానీ వీటి కచ్చితమైన సంఖ్య ఐరోపా యొక్క సరిహద్దుల నిర్ణయాన్ని బట్టి, పూర్తిస్థాయి గుర్తింపులేని ప్రదేశాలను పరిగణనలోకి తీసుకోవటం, తీసుకోకపోవటం వంటి విషయాలపై ఆధారపడుతుంది. ఐరోపా దేశాలలో జనాభా వారిగా మరియు వైశాల్యము వారీగా రష్యా అన్నింటికంటే పెద్దదేశం కాగా వాటికన్ అన్నింటికంటే చిన్నదేశం. 71 కోట్ల జనాభాతో ఆసియా, ఆఫ్రికాల తర్వాత ఐరోపా అత్యంత జనాభా కలిగిన ఖండము. ప్రపంచము యొక్క 11% ప్రజలు ఐరోపాలో నివసిస్తున్నారు. అయితే, ఖండము అంటే ఒక భౌగోళిక ఉనికితో పాటు, సాంస్కృతిక మరియు రాజకీయ ఉనికిని కూడా సూచిస్తుంది కాబట్టి ఐరోపా యొక్క సరిహద్దులు మరియు జనాభా గురించి ఏకాభిప్రాయము లేదు.
లక్సెంబర్గ్
ఐరోపాలో పలు ఇతర దేశాల ఉన్నట్లు లక్సెంబోర్గులో క్రీడ ఒక ప్రత్యేక జాతీయ క్రీడపై కేంద్రీకృతమై లేదు. అయినప్పటికీ దేశంలో అనేక క్రీడా జట్లు ఉన్నాయి. క్రీడా కేంద్రం లేకపోయినా లక్సెంబర్గులోని మొత్తం జనాభా 5,00,000-6,00,000 లో 1,00,000 మందికి పైగా ప్రజలు ఒక స్పోర్ట్స్ ఫెడరేషన్ లేదా మరొక క్రీడకు లైసెన్స్ పొందిన సభ్యులు ఉన్నారు. దేశంలో అతిపెద్ద క్రీడా వేదికగా ఉన్న ఇండోర్ అరేనా "డి'కోక్యూ" , ఈశాన్య లక్సెంబర్గు నగరం కిర్చిబర్గులో 8,300 మంది ఒకేసారి ఈతనేర్చుకునే సామర్థ్యం కలిగిన స్విమ్మింగ్ పూల్ ఉంది. ఈ ప్రాంగణం బాస్కెట్బాల్, హ్యాండ్ బాల్, జిమ్నాస్టిక్స్, వాలీబాల్, 2007 మహిళల యూరోపియన్ వాలీబాల్ ఛాంపియన్షిప్ ఫైనల్ క్రీడలకు ఉపయోగించబడింది. పశ్చిమ లక్సెంబోర్గు నగరంలో ఉన్న ప్రభుత్వం చేత అధికారికంగా ఒలింపిక్ బంగారు పతాక విజేత పేరు పెట్టబడిన జాతీయ స్టేడియం (దేశంలో అతి పెద్దది) స్టేడ్ జోసీ బార్టెల్; స్టేడియానికి 8,054 సామర్థ్యం ఉంది.
ప్రముఖ క్రీడాకారులు (ఈ సంవత్సరానికి చెందిన లుక్హౌకర్ స్పోర్ట్స్ పీపుల్ జాబితా కూడా చూడండి):లాటిన్, జర్మనీ ప్రపంచాల మధ్య ఉపస్థితి పొరుగు ఫ్రాన్స్, జర్మనీ వంటకాల ప్రభావం లక్సెంబర్ ఆహారసంస్కృతిని భారీగా ప్రభావితం చేస్తున్నాయి. ఇటీవల అనేక ఇటాలియన్, పోర్చుగీస్ వలసదారులచే ఇది మరింత సుసంపన్నం అయింది.